Funktionsbeskrivelse

|  |  |
| --- | --- |
| **Stillingsbetegnelse:** | Uddannelseskoordinerende overlæge |
| **Ansættelsesform:** | Overenskomstansat |
| **Ansættelsessted:** | Psykiatrien, Region Nordjylland |

|  |  |
| --- | --- |
| **Nærmeste overordnede:** | Reference til den lægefaglige direktør. |

|  |  |
| --- | --- |
| **Funktion:** | Funktionen udføres under hensyntagen til Region Nordjyllands gældende strategier, værdier og politiske målsætninger.  Den uddannelseskoordinerende overlæge er forpligtiget til at arbejde efter de i Psykiatrien aftalte mål, strategier samt faglige og kliniske principper.  Den uddannelseskoordinerende overlæges funktion er:   * Varetage den overordnede strategi, koordination og udvikling af den lægelige videreuddannelse i Psykiatrien * Medvirke til at sikre kvaliteten af den lægelige videreuddannelse samt et kontinuerligt stærkt fokus på uddannelsesopgaven og gode læringsmiljøer * Understøttende og tværgående funktion for de uddannelsesansvarlige overlæger * Sikre samarbejde med de øvrige uddannelseskoordinerende overlæger i regionen samt med relevante Postgraduate Kliniske Lektorer * Sikre samarbejde med chefpsykologerne i Psykiatrien * Medvirke til sikring af undervisning og supervision af psykoterapi for yngre læger, herunder at sikre, at Psykiatrien har tilstrækkeligt med supervisorer til dette område * Varetage undervisningsopgaver efter aftale med nærmeste leder * Understøtte processer i forhold til uhensigtsmæssige forløb både internt i regionen og på tværs i forhold til forløb der strækker sig over Region Nordjylland og Region Midtjylland * Overordnet ansvarlig for samarbejdet med Psykiatrisk Selskab for Medicinstuderende * Bidrage til rekruttering af udenlandske uddannelseslæger, herunder at bidrage til koordinering med de uddannelsesansvarlige overlæger i regionen fx vedrørende evalueringsansættelser * Medlem af det Lokale Videreuddannelsesråd for lægelig videreuddannelse og suppleant for formanden i dette forum i tilfælde af dennes fravær * Suppleant for den lægefaglige direktør i det Regionale Råd for Lægelige Videreuddannelse * Rådgiver for psykiatriledelsen i faglige spørgsmål relateret til den lægelige videreuddannelse * Medlem af Forum for Kompetenceudvikling og Psykiatriens Uddannelsesnetværk   Den uddannelseskoordinerende overlæge er ansvarlig for:   * Udvikling, koordinering og administration af videreuddannelse for læger, herunder at bidrage til at skabe rammer for et godt uddannelsesmiljø i Psykiatrien * Samarbejde med Videreuddannelsesregion Nord og Region Nordjylland i forhold til opgaver der relaterer sig til den lægelige videreuddannelse.   Alle opgaver udføres med høj faglighed, højt informationsniveau, åbenhed og gennemsigtighed. |
| **Kvalifikationskrav:** | * Dansk autorisation som speciallæge i psykiatri eller i Børne- & Ungdomspsykiatri samt opfyldelse af bedømmelseskrav jfr. regionens procedureregler for besættelse af overlægestillinger. Det indebærer opfyldelse af speciallægeuddannelsens 7 kompetencer relateret til stillingen * Bred baggrund indenfor det respektive faglige område * Gode kommunikative evner og erfaring eller evner indenfor administrativt og organisatorisk arbejde * Dokumentation for deltagelse i forskning- og udviklingsarbejde |